Pagani Huayra

Pagani Huayra (vyslovuj wai-ráh) je 2-dverový, 2-sedadlový superšportový automobil s motorom uprostred, vyrábaný od roku 2012 talianskou automobilkou Pagani. Auto bolo vyvíjané už od roku 2003, ale prvýkrát bolo predstavené až v roku 2011 na marocovom autosalóne v Ženeve a do výroby sa dostalo na ďalší rok. Dizajnérom je samotný zakladateľ a riaditeľ automobilky – Horacio Pagani, pričom vzhľad bol inšpirovaný stíhačkami a vozidlami od Mercedes-Benz, s ktorým Pagani pri vývoji modelu Huayra spolupracoval. Názov Huayra pochádza z juhoamerického nárečia a v preklade znamená vietor až víchrica alebo Huayra-tata teda boh či otec vetra. Pagani Huayra zašlo na Top Gear okruhu čas 1:13:8, čím sa umiestnilo na čele tabuľky a zosadilo Ariel Atom 500 V8, okrem toho bolo magazínom Top Gear vyhlásené za "The hypercar of the Year 2012" teda hyperšportový automobil (hyperšportový automobil = vyššia verzia superšportového automobilu) a Richardom Hammondom – jeden z moderátorov Top Gearu za auto roku 2012.
Špecifikácia.
Pagani Huayra má motor bi-turbo Mercedes-AMG M158 V12 90° (stupne vyjadrujú zovretie valcov do V) s objemom . Ten produkuje výkon 730 koní (537 kW) pri 5 800 ot./min. a rovných 1 000 Nm pri 2 250 – 4 500 ot./min. Huayra s týmto motorom dosahuje priemernú kombinovanú spotrebu približne 13 L/. 7 stupňová, pozdĺžne uložená poloautomatická robotizovaná prevodovka so sekvenčným radením je vyrábaná Britskou firmou Xtrac. Ide o klasickú jedno-spojkovú prevodovku vďaka čomu váži na svoje rozmery pomerne málo – . V Pagani nechceli použiť modernú dvoj-spojkovú prevodovku, ktorá dokáže radiť pod 10 milisekúnd, pretože je takmer dvakrát ťažšia než klasická. Firma Xtrac dokázala však vyvinúť prevodovku, ktorá aj napriek technológií s jednou spojkou radí za menej než 30 milisekúnd. Udávané zrýchlenie z 0 – /h je 3,3 sekundy a maximálna rýchlosť je /h.
Karoséria a šasi Pagani Huayra sú vyrobené zo zmesi karbónových vlákien a titánu, zvanej Carbotanium. Rám prednej a zadnej nápravy tvoria tyče vyrobené z extrémne pevnej chromo-molybdénovej ocele. Diely sú dohromady spojené pomocou titánových skrutiek. Vďaka použitiu ľahkých materiálov bolo možné dosiahnuť to, aby hmotnosť auta bola aj napriek ťažkej elektronike alebo veľkému motoru.
Pagani Huayra disponuje aerodynamicky veľmi pokročilou karosériou. Hlavná inovácia oproti konkurencií alebo predošlému modelu Zonda sú klapky (2 vpredu na kapote, 2 vzadu), ktoré sa pri rýchlom prejazde individuálne otvárajú a udržujú stabilitu. Taktiež pomáhajú pri brzdení, kedy dokážu zvýšiť aerodynamický odpor auta z pôvodný 0,31 Cx na 0,37. Na rozdiel od statických prítlačných krídiel, klapky fungujú nezávisle od seba a ak nie sú potrebné, ostávajú nevysunuté čím nezhoršujú odpor vzduchu. 
Debut a použitie vo video hrách.
Model Pagani Huayra bol oficiálne predstavený na marcovom autosalóne v Ženeve 2011 – Geneva Motor Show 2011, oficiálne prvé fotografie sa však objavili už 25. januára 2011.
Vydavateľ a výrobca video hier Electronic Arts použil Pagani Huayra vo viacerých tituloch na PC i na herných konzolách (X-BOX a Play Station) – v roku 2011 v hre Need for Speed: SHIFT 2 UNLEASHED v klasickej cestnej aj pretekárskej verzii a v . Taktiež v ďalšom roku v hre od Criterion Games. Huayra sa objavila aj v hrách Forza Horizon a Forza Motosport. Taktiež v hre The Crew od Ubisoftu a v .